Ихлас (мәчет, Уфа)

Ихлас мәчете () ― Башкортстан башкаласы Уфа шәһәре Киров районында урнашкан ислам гыйбадәтханәсе (мәчет). Россиянең төбәк әһәмиятендәге мәдәни мирас объекты. 

 Тарих 
1997 елда Уфаның Киров районында җирле мөселман дини җәмгыяте барлыкка килә. Мәхәллә вәкилләре соравы буенча, шәһәр мэриясе 1956 елда төзелгән, элек «Луч» кинотеатры булып хезмәт иткән типовой бинаны мәчет итеп үзгәртеп кору өчен дини җәмгыятькә тапшырган. Әүвәл кинотеатр бинасын җимереп, урынында яңа бина төзү тәкъдиме булган. Бина мөселман мәчете архитектурасы кануннары буенча үзгәртеп төзелә: тәрәзәләр, түбәләр алмаштырыла, бүлмәләр киңәйтелә. Балкон хисабына намаз бүлмәсе дә киңәя. Мәчеттә берьюлы 150 хатын-кыз, 250 ир-ат намаз укый ала Сергей Синенко. «Ихлас» - Уфа от А до Я. Посреди России, 12.02.2014. 

2001 елның 6 июлендә мәчет тантаналы рәвештә ачыла Мечеть "Ихляс" (Уфа, Россия, Башкортостан) - ИсламЦентр. Мәчетне ачу эшенә 2019 елга кадәр мәчетнең имам-хатибы булган Мөхәммәт Мостафа улы Галләмов зур өлеш кертә. 

1993 елдан әлеге бинада Башкортстан мөселманнары Диния нәзарәте дә урнашкан булган (хәзер Чернышевский урамы 103нче йорт адресы буенча урнашкан). Духовное Управление Мусульман Республики Башкортостан. ДУМ РБ.

Хәзерге вакытта мәчетнең төп бинасын реконструкцияләү эшләре бара, бинаның ике ягында, бинага терәп, 41 метрлы ике манара төзелә. 6 мең китап сыйдырган мөселман китапханәсе бар.

2004 елдан башлап мәчетнең «Ихлас» нәшрияты гамәлдә, анда берничә дистә дини брошюра һәм китап бастырылган. 2009 елда мәчет каршында дини җырлар (мөнәҗәтләр), башкорт һәм татар җырларын башкаручы «Илаһилар» иҗат төркеме эшләп килә (җитәкчесе – Афәрим Акчурин)  Роль и значение мусульманина в российском гражданском обществе. «Ихлас» мәчете, 14.01.2019.

 Мәчет бүген 
Бүгенге көндә мәчет ― Уфаның Киров районы Алмалык бистәсенең 1нче һәм 2нче микрорайоны (Усол тавы, Сочи, Кавказ һәм Софья Перовская урамнары чаты) янәшәсендәге 4 бинаны алып торучы комплекс. Баш бинага керү юлында Ислам символы булган ярымайга һәйкәл куелган Ильдар Ахмадеев. Мечеть «Ихлас» - духовно-просветительский центр на Усольской горе.  UfacityNews.ru, 25.03.2016.  

«Ихлас» берләшмәсенең үзенең басмаханәсе һәм «Балкыш» тапшыруын әзерләүче телестудиясе бар. Мәчет каршында ислам нигезләренә өйрәтүче мәктәп һәм курслар эшли. Дәресләргә балалар да, өлкәннәр дә йөри.

2012 елның 19 августыннан мәчет сайтында мәчеттә укылучы намазлардан турыдан-туры трансляция оештырыла. 

Мәчет мәдәни үзәк булып та хезмәт итә. Биредә Россия һәм чит ил ислам галимнәренең, мәдәният-сәнгать һәм фән әһелләренең чыгышлары, форумнар, семинарлар  була. Мәчет ел аен Согуд Гарәбстанына хаҗ оештыра.

2013 елдан «Ихлас-Шәриф» альманахы чыгарыла. Мөхәррире ― Динә Мурзакаева «Ихлас Шариф» – победитель Всероссийского конкурса! – Мечеть Ихлас.

 Җитәкчелек 
 Имам-хатиб – Әмир улы Әлфред (Альфред) хәзрәт Дәүләтшин, хаҗи, БДУ юридик факультетын, Казан ислам университетын тәмамлаган. БТКның Башкортстандагы вәкиле.
 Мәҗлес (мәхәллә җыены) рәисе (2019 елдан) – Мөхәммәт хәзрәт Галләмов Мөхәммәт хәзрәт – Мәҗлес рәисе. – Ихлас мәчете.
 Имам-наиб (имам-хатиб ярдәмчесе) – Искәндәр улы Илсур хәзрәт Хөснетдинов.
 Мөтәвәллият әгъзасы – Рамил хәзрәт.

 Искәрмәләр 

 Сылтамалар 
 Мечеть Ихлас. Официальный сайт


   Мечеть "Ихлас" ВКонтакте

Төркем:Әлифба буенча мәчетләр
Төркем:Уфа мәчетләре
Төркем:2001 елда төзелгән биналар һәм корылмалар